Downloaded from YTS.MX
Official YIFY movies site: YTS.MX
Σβάλμπαρντ,
μια απομακρυσμένη συστάδα νησιών, βαθιά στον Αρκτικό Κύκλο.
Παράδεισος για τις πολικές αρκούδες
και τόπος γυρισμάτων μιας από τις πιο φιλόδοξες ταινίες για την πολική αρκούδα.
Η Disneynature συγκέντρωσε
ορισμένους από τους καλύτερους κινηματογραφιστές και οδηγούς
για να καταγράψουν τη ζωή αυτού του αινιγματικού και εμβληματικού ζώου.
Τα γυρίσματα διήρκεσαν πάνω από τρία χρόνια,
η ομάδα θα καλύψει χιλιάδες χιλιομέτρων σε αναζήτηση αρκούδων,
θα αντιμετωπίσει θερμοκρασίες κάτω από μείον 40 βαθμούς Κελσίου...
Άτομα που δεν έχουν δουλέψει σε τις συνθήκες,
δεν μπορούν να φανταστούν πόσο δύσκολο είναι.
και θα δοκιμαστούν στο απόλυτο όριο της αντοχής τους.
Αλλά οι δυσκολίες των γυρισμάτων εδώ αυξάνονται κάθε χρόνο.
Αυτό το κομμάτι του πλανήτη θερμαίνεται πιο γρήγορα από κάθε άλλο.
Καθώς το τοπίο του Σβάλμπαρντ λιώνει, με ποιον τρόπο αρκούδες και συνεργείο
θα προσαρμοστούν σε έναν κόσμο που χάνει τον πάγο του;
ΠΟΛΙΚΗ ΑΡΚΟΥΔΑ: ΠΙΣΩ ΑΠΟ ΤΙΣ ΚΑΜΕΡΕΣ
Τα νησιά του Σβάλμπαρντ είναι μια άσπιλη ερημιά.
Και τόπος αναπαραγωγής για την άγρια πανίδα της Αρκτικής.
Όταν ήμουν έφηβος, ονειρευόμουν το Σβάλμπαρντ.
Διότι, για μένα, είναι το πιο ποιητικό περιβάλλον στη Γη.
Είναι πολύ διαφορετικό από οτιδήποτε άλλο μπορείς να βιώσεις.
Έχεις γιγαντιαίους παγετώνες...
ΡΟΛΦ ΣΤΑΪΝΜΑΝ ΚΙΝΗΜΑΤΟΓΡΑΦΙΣΤΗΣ
απέραντες εκτάσεις χιονιού και πάγου.
Είναι σαν ένας παραμυθένιος κόσμος.
Αισθάνεσαι ότι αυτό είναι το βασίλειο της πολικής αρκούδας.
Βρίσκονται στο βόρειο τμήμα του πλανήτη μας.
Το Σβάλμπαρντ είναι στον Αρκτικό Ωκεανό, ανάμεσα στη Νορβηγία και τον Βόρειο Πόλο.
Ο ωκεανός γύρω από το Σβάλμπαρντ παγώνει κάθε χειμώνα,
και σχηματίζει τεράστιες επιφάνειες θαλάσσιου πάγου.
Είναι η τέλεια περιοχή κυνηγιού για τις 300 πολικές αρκούδες που ζουν εδώ.
Συναντάς πολλές προκλήσεις όταν κάνεις γυρίσματα με αρκούδες.
Καταρχάς πρέπει να βρεις αρκούδες...
ΟΣΚΑΡ ΣΤΡΟΜ ΕΠΙΚΕΦΑΛΗΣ ΥΛΙΚΟΤΕΧΝΙΚΗΣ ΥΠΟΣΤΗΡΙΞΗΣ
και στην απεραντοσύνη πρέπει να το κάνεις με ασφάλεια.
Οπότε αναζητούμε θαλάσσιο πάγο αρκετά παχύ για να μας αντέχει.
Είμαστε απολύτως εξαρτημένοι από τον καλό θαλάσσιο πάγο
για να κινηματογραφήσουμε τις αρκούδες.
ΛΟΝΓΚΙΑΡΜΠΙΕΝ
Στη βορειότερη πόλη του πλανήτη,
η ομάδα σχεδίαζε δύο χρόνια τον τέλειο καταυλισμό κινηματογράφησης στην Αρκτική.
Ναι. Είμαστε καλά.
Αυτό είναι ιδιαίτερο
διότι κανείς δεν έχει αποπειραθεί να κάνει κάτι τέτοιο.
Προσπαθούμε να είμαστε έξω όλη την εποχή.
Θα είμαστε έξω τρεις, τέσσερις μήνες τουλάχιστον.
Για να γίνει αυτό, πρέπει να ετοιμάσουμε έναν τεράστιο καταυλισμό
που κατασκευάζουμε και σχεδιάζουμε τον τελευταίο χρόνο.
Χρειάζεσαι τα πάντα εκεί έξω.
Χρειαζόμαστε όλο τον εξοπλισμό και διαμονή για 10 άτομα.
Χρειαζόμαστε ντους, τουαλέτες, τα πάντα.
Έτσι, μόλις βγούμε, δεν χρειάζεται να επιστρέψουμε στην πόλη,
δεν χρειάζεται να ανεφοδιαστούμε με τροφή, καύσιμα, νερό ή οτιδήποτε άλλο.
Έτσι θα υπάρξουν και λιγότερες επιπτώσεις στο περιβάλλον.
Ελπίζω ότι μπορούμε να είμαστε έξω
και να μείνουμε έξω ολόκληρη την εποχή.
Ο καταυλισμός είναι τέλεια σχεδιασμένος,
αλλά για τον μεταφέρεις στον οικότοπο θέλεις τεράστια υλικοτεχνική υποστήριξη.
Για να φτάσουμε εκεί, έχουμε βαριά, βαριά έλκηθρα.
ΤΖΕΪΣΟΝ ΡΟΜΠΕΡΤΣ ΕΠΙΚΕΦΑΛΗΣ ΥΛΙΚΟΤΕΧΝΙΚΗΣ ΥΠΟΣΤΗΡΙΞΗΣ
Τα τραβούν είτε με μπουλντόζα είτε με PistenBully.
Επιπλέον, μπορούμε να μείνουμε πολύ μονωμένοι.
Είναι καταυλισμός φιλικός προς το περιβάλλον,
διότι όταν χρησιμοποιούμε σκηνή, χρησιμοποιούμε πάρα πολλά καύσιμα
για να κρατιόμαστε ζεστοί αφού η μόνωση είναι πολύ κακή.
Αυτά θα μας επιτρέψουν να είμαστε ζεστοί, σχετικά άνετα και ασφαλείς.
Ασφαλείς από τις αρκούδες.
Συνεχίστε.
ΦΕΒΡΟΥΑΡΙΟΣ
Μετά από χρόνια σχεδιασμού, η στιγμή της αναχώρησης επιτέλους φτάνει.
Σε όλο το Σβάλμπαρντ...
ΛΟΝΓΚΙΑΡΜΠΙΕΝ
υπάρχουν μόλις 40 χιλιόμετρα δρόμου, έτσι η άσφαλτος σύντομα τελειώνει.
Στην ερημιά, η πομπή των πάγων πρέπει να καλύψει πάνω από 100 χιλιόμετρα
σε απίστευτα δύσκολο έδαφος.
Φαίνεται σαν να πηγαίνουμε προς το πιο δύσκολο τμήμα της διαδρομής,
όπου αρχίζει να γίνεται λίγο πιο υγρό.
Έχουμε ακόμα πολύ νερό από τον παγετώνα,
οπότε θα είναι μια περιοχή
που θα είναι λίγο πιο δύσκολη από τα άλλα τμήματα.
Οπότε θα δούμε.
Το χειρότερο δεν αργεί να συμβεί.
Αυτό δεν είναι ένα μικρό πρόβλημα, είναι ένα μεγάλο πρόβλημα.
Έχουμε 50 τόνους εξοπλισμού κολλημένους στο νερό, έως και μισό μέτρο βάθος.
Πρέπει να παραδεχτώ ότι μάλλον ήταν η χειρότερη νύχτα της ζωής μου.
Δεν νομίζω να πέρασα ποτέ τόσο άσχημη νύχτα.
Είναι μείον 25 βαθμούς Κελσίου.
Όσο περισσότερο τα έλκηθρα μένουν στο μισολιωμένο χιόνι,
τόσο περισσότερες οι πιθανότητες να παγιδευτούν στον πάγο.
Μπορεί να πάρει βδομάδες για να το βγάλουμε αυτό, κυριολεκτικά.
Το αφήνουμε να παγώσει και αρχίζουμε να κόβουμε κομμάτια με αλυσοπρίονο.
Τίποτα δεν είναι εύκολο στη ζωή.
Σίγουρα δεν είναι εύκολο το γύρισμα ταινίας για την πολική αρκούδα.
Η παγωνιά αρχίζει και ο χρόνος περνάει.
Από τότε που κολλήσαμε, δυόμισι εκατοστά πάγου.
Με το όχημα ρυμούλκησης σε στερεό έδαφος,
δένουμε ένα πολύ μακρύ σκοινί στο έλκηθρο.
Τώρα ή ποτέ.
Ναι. Ναι, προχωράει.
Αυτό ήταν ένα θαύμα. Δεν το περίμενα αυτό.
Αυτό είναι το τελευταίο έλκηθρο.
Η πομπή των πάγων προχωρά και πάλι μέσα σε άλλη μια πολική νύχτα.
Και μετά από δέκα δύσκολες μέρες,
φτάνουν τελικά στον προορισμό τους.
Επιτέλους, φτάσαμε.
Τι μέρα, ε; Τι μέρα.
Αυτό είναι το σπίτι του συνεργείου για τους επόμενους τρεις μήνες.
Και ο Όσκαρ φρόντισε να έχουν όλα τα απαραίτητα.
Αυτό φαίνεται καλό.
Είναι πολλά μπισκότα.
Πολλά μπισκότα.
Οι καμπίνες θα προστατεύουν το συνεργείο από τις πεινασμένες πολικές αρκούδες
και θα προσφέρουν στην ομάδα ό,τι χρειάζονται.
ΡΟΛΦ
Αυτό είναι το μικρό μου κάστρο εδώ.
Οπότε...
Για ορισμένους μπορεί να μην είναι πολύς χώρος,
αλλά για μένα είναι αρκετός.
Είναι ένα άνετο κρεβάτι.
Για μένα, πολύ σημαντική, η συλλογή των βιβλίων μου εδώ,
και μετά αυτά που χρειάζεσαι για να επιβιώσεις.
Το πιο σημαντικό είναι ότι έχει ζέστη
μετά τις κρύες μέρες έξω, όλα τ' άλλα είναι πολυτέλεια.
Οπότε, ναι, είμαι πολύ ικανοποιημένος με ό,τι έχω εδώ.
Λοιπόν, αυτό είναι το μπάνιο μας.
Επιτρέπεται να κάνουμε ένα γρήγορο ντους μία φορά την εβδομάδα.
Αυτή είναι η μαγική μας τουαλέτα. Βασικά καίει τα πάντα.
Μόνο στάχτη αφήνουμε πίσω.
Είναι, θα έλεγα, πολύ φιλική προς το περιβάλλον.
Οπότε, ναι, το μόνο που χρειάζεσαι είναι να 'σαι καθαρός και ικανοποιημένος.
Οι καμπίνες παρέχουν την τέλεια βάση.
Αλλά οι πολικές αρκούδες καλύπτουν εκατοντάδες χιλιόμετρα.
Οπότε και το συνεργείο θα πρέπει να κάνει το ίδιο.
Έτοιμος;
Ο οδηγός της ομάδας, ο Όσκαρ έχει εργαστεί σε αυτό το περιβάλλον 15 χρόνια.
Η εμπειρία του είναι το κλειδί για να είναι ασφαλές το συνεργείο.
Εισχωρούν σε ένα από τα πιο απομακρυσμένα εδάφη στον πλανήτη.
Τώρα θα προχωρήσουμε περίπου 600, 700 μέτρα,
για να φτάσουμε αυτό που ονομάζουμε επιτραπέζιο βουνό,
και να δούμε αν μπορούμε να βρούμε την πολική αρκούδα.
Κατευθύνονται προς ένα ύψωμα για καλύτερη θέα.
Αλλά καθώς ανεβαίνουν, το χιόνι γίνεται όλο και πιο βαθύ.
Μέχρι που τελικά, κολλάνε.
Ένα, δύο, τρία.
Ο Όσκαρ είναι ακόμα πεπεισμένος ότι μπορούν να περάσουν.
Ο δεύτερος οδηγός κόλλησε,
οπότε πιστεύω ότι δεν θα περάσουμε μέσα από αυτό το χιόνι.
Πρέπει να βρούμε άλλη διαδρομή.
-Πώς νιώθεις που αποτυγχάνεις; -Όχι, δεν απέτυχα ακόμα.
Θα κάνω άλλη μια προσπάθεια.
Νίκη!
Με μια καθαρή διαδρομή και την περηφάνια του Όσκαρ ανέπαφη...
Ναι!
η ομάδα συνεχίζει την πορεία.
Αλλά χωρίς αρκούδες στον ορίζοντα,
ο Όσκαρ συνεννοείται με την ομάδα των ιχνηλατών στον πάγο της θάλασσας.
Τζόναθαν. Τζόναθαν, Όσκαρ.
Πού βρίσκεστε;
Είμαστε σε επιφυλακή στο Deeperstein και βρήκαμε μια πολική αρκούδα.
Εντάξει. Είναι μια πολική αρκούδα μόνη;
Ναι, είναι μια πολική αρκούδα μόνη από τη δική μας πλευρά τουλάχιστον.
Έλαβα. Εντάξει, πάμε.
Ο εντοπισμός των πολικών αρκούδων δεν μοιάζει με τίποτα άλλο
επειδή τις περισσότερες φορές έχεις
ένα τεράστιο παγωμένο τοπίο μπροστά σου.
Και αυτό που ψάχνεις
είναι κάτι μικροσκοπικές κιτρινωπές κουκκίδες σε αυτό το τοπίο.
Επειδή οι πολικές αρκούδες είναι ελαφρώς κιτρινωπές,
και έτσι τις εντοπίζεις σε αυτό το τοπίο.
Δεν βλέπω αρκούδα.
Τίποτα δεν συγκρίνεται με τη συνάντηση μιας πολικής αρκούδας.
Το νιώθεις. Είναι μαγικό.
Νιώθω σαν να έχω έναν δυνατό δεσμό με τις πολικές αρκούδες.
Θεωρώ ότι η πολική αρκούδα είναι το πνευματικό μου ζώο.
Είναι μοναδικές.
Είναι έξω σε αυτή την ερημιά, στον πάγο,
και μπορούν να επιβιώσουν εκεί έξω.
Κοιτάζεις τις πολικές αρκούδες στον πάγο,
και ξέρεις ότι αυτό είναι το κατάλληλο περιβάλλον τους.
Είναι απολύτως προσαρμοσμένες...
ΡΑΓΚΝΑΪΤ ΣΚΟΓΚΣΕΘ ΩΚΕΑΝΟΓΡΑΦΟΣ, ΠΑΝΕΠΙΣΤΗΜΙΟ ΤΟΥ ΣΒΑΛΜΠΑΡΝΤ
στον πάγο, ζουν στον πάγο, κυνηγούν στον πάγο.
Και είναι εκπληκτικό να τις βλέπεις.
Η αλήθεια είναι ότι η ομάδα επιδιώκει
να κινηματογραφήσει το άγιο δισκοπότηρο των ντοκιμαντέρ για τις πολικές αρκούδες.
Το πιο δύσκολο πράγμα σε ένα γύρισμα για τις πολικές αρκούδες
είναι να πετύχεις μια μαμά με ΑΤΧ.
ΑΤΧ σημαίνει "Αρκουδάκια της Χρονιάς".
Σημαίνει ότι έχουν γεννηθεί τον χειμώνα σε μια μικρή φωλιά.
Αυτές οι μικροσκοπικές αρκούδες είναι απίστευτα ευάλωτες.
Γι' αυτό και είναι σχεδόν αδύνατον να πλησιάσεις μαμά με ΑΤΧ.
ΜΑΡΤΙΟΣ
Τώρα είναι άνοιξη.
Οι μητέρες και τα μικρά τους βγαίνουν από τις φωλιές τους στα βουνά
για πρώτη φορά.
Και αρχίζει η ευκαιρία της ομάδας να τους κινηματογραφήσει.
Αλλά πρώτα πρέπει να βρουν μια φωλιά.
Όταν κοιτάμε πάνω στο βουνό,
ψάχνουμε για μια πολύ μικρή τρύπα
ή θα μπορούσαμε να βρούμε, όταν η φωλιά είναι ανοιχτή,
πολλά ίχνη γύρω από τη μικρή τρύπα.
Όταν η μητέρα σπρώχνει έξω το άνοιγμα,
πρέπει να μάθει στα μικρά πώς να κινούνται και να ισορροπούν έξω από τη φωλιά
πριν τα οδηγήσει στον πάγο της θάλασσας.
Σημασία έχει να είμαστε στο κατάλληλο μέρος την κατάλληλη στιγμή.
Το να βρεις μια φωλιά είναι σαν να ψάχνεις για βελόνα στ' άχυρα.
Οπότε η ομάδα καλεί βοήθεια.
Πάνω στο ελικόπτερο είναι ένα υπερσύγχρονο σύστημα κάμερας.
ΕΡΙΚΑ ΤΙΡΕΝ ΚΙΝΗΜΑΤΟΓΡΑΦΙΣΤΡΙΑ
Κράτα αυτό το ύψος για λίγο, ώστε να μπορέσουμε
να ανεβούμε πάνω από το βουνό καθώς πλησιάζουμε.
-Πολύ ωραία, Έρικα. -Ναι.
Θα πάμε κατά μήκος της ακτογραμμής, ψάχνοντας για τις πολικές αρκούδες.
Έτσι το συνεργείο μας στο έδαφος έχει εγκατασταθεί εδώ.
-Εκεί είναι, Έρικα. -Ναι.
Φαίνεται πολύ ωραίο και άνετο.
Από ψηλά, μπορούν να ψάξουν μια τεράστια περιοχή αφιλόξενης φύσης.
Παιδιά, κοιτάζω αυτές τις ράχες για οποιαδήποτε κίνηση σε φωλιές.
Η τεχνική αποδίδει γρήγορα.
Ίχνη αρκούδας βγαίνουν από μια φωλιά.
Όταν η θηλυκή αρκούδα βγάζει πρώτη φορά το κεφάλι της και σπάει την επιφάνεια,
είναι μόνο μια μαύρη τρύπα, δύσκολο να τη δεις.
Αλλά μόλις αρχίσει να βγαίνει με τα μικρά,
γίνεται σαν ιστός αράχνης στο χιόνι.
Τα ίχνη που οδηγούν μακριά από τη φωλιά δείχνουν ότι αυτή η μητέρα και τα μικρά
έχουν ήδη φύγει.
Η πιο σημαντική εποχή για τις πολικές αρκούδες
είναι άνοιξη ή αρχές καλοκαιριού
επειδή τότε αποκτούν τα περισσότερα αποθέματα λίπους.
Ένα θηλυκό σε φωλιά...
ΓΙΟΝ ΑΡΣ ΕΙΔΙΚΟΣ ΣΤΙΣ ΠΟΛΙΚΕΣ ΑΡΚΟΥΔΕΣ
μπορεί να μείνει νηστικό έξι μήνες,
και ταυτοχρόνως να θηλάζει τα μικρά.
Είναι πολύ σημαντικό όταν φεύγουν από τη φωλιά Μάρτιο, Απρίλιο,
να βρουν σύντομα κάτι για να φάνε
επειδή πρέπει να μπορεί να παράγει γάλα ώστε να επιβιώσουν τα μικρά.
Όλες οι φωλιές που βρίσκουν είναι ήδη άδειες.
Αλλά η ομάδα σύντομα ανακαλύπτει μια οικογένεια να προχωράει.
Όταν μια μαμά βγαίνει από τη φωλιά με τα μικρά της,
είναι πολύ πεινασμένη.
Το πρώτο πράγμα που κάνει είναι να πάει στον πάγο της θάλασσας
για να βρει τροφή.
Αν χάσουμε την ευκαιρία να τους κινηματογραφήσουμε στα βουνά,
όπου έχουν τις φωλιές, πρέπει να αλλάξουμε τακτική.
Πρέπει να κατεβούμε γρήγορα στον πάγο της θάλασσας για να βρούμε οικογένειες
που έχουν ήδη κατέβει στον πάγο.
ΑΠΡΙΛΙΟΣ
Η μαμά και τα μικρά χάνονται γρήγορα στο απέραντο τοπίο.
Όμως αυτό δεν αποθαρρύνει τον Ρολφ.
Είμαι τύπος των πόλων.
Αγαπώ το κρύο. Αγαπώ την αισθητική του χιονιού και του πάγου.
Αλλά ο πάγος της θάλασσας, ως περιβάλλον εργασίας,
είναι ένα μέρος όπου δεν μπορείς να κάνεις λάθη
επειδή κάθε λάθος εκεί μπορεί να είναι θανατηφόρο.
Αυτός είναι ο λόγος που δεν μπορούν όλοι να κάνουν αυτήν τη δουλειά.
Πρέπει να είσαι ο τύπος που μπορεί να το αντέξει αυτό.
Στο μεταξύ, ο Όσκαρ προσπαθεί να αξιοποιήσει στο έπακρο ένα νέο σετ.
Εντάξει. Είμαστε έτοιμοι;
Αυτό το κατά παραγγελία όχημα γυρισμάτων είναι γνωστό ως δίπλα-δίπλα.
Εξοπλισμένο με ειδικό σύστημα κάμερας, επιτρέπει στην Έρικα να κινηματογραφεί
χωρίς κουνήματα και λακκούβες.
Και να καλύπτει τεράστιες αποστάσεις ενώ κινηματογραφεί ταυτοχρόνως.
Υπάρχουν πολλές φώκιες τριγύρω.
Καλό σημάδι ότι θα βρούμε αρκούδες.
Οι φώκιες είναι η καλύτερη τροφή για τις αρκούδες,
προπαντός το λιπαρό, εξωτερικό στρώμα στις φώκιες.
Τους επόμενους μήνες, τέλη άνοιξης, αρχές καλοκαιριού,
οι πολικές αρκούδες, έχουν καλή πρόσβαση στις φώκιες,
και αποκτούν αποθέματα λίπους.
Έχουν την ικανότητα να χρησιμοποιούν λίπος
για να φτιάξουν δικό τους λίπος και είναι η καλύτερη τροφή που μπορούν να έχουν.
Πρέπει να τρώνε μία φώκια την εβδομάδα.
Όλες οι φώκιες πρέπει να βγουν από τον πάγο για να αναπνεύσουν αέρα,
και γι' αυτό ανοίγουν τρύπες στον πάγο.
Μία από τις τεχνικές της αρκούδας
είναι βρίσκουν αυτές τις τρύπες.
Τότε μένουν σε εκείνη την τρύπα,
εντελώς ακίνητες, δεν κάνουν κανέναν ήχο και απλώς περιμένουν.
Μια αρκούδα μπορεί να σταθεί εκεί 15 συνεχόμενες ώρες,
χωρίς κουνήσει ούτε ένα άκρο του σώματός της.
Επειδή η φώκια δεν θα βγει
αν ακούσει οποιαδήποτε κίνηση στην επιφάνεια του πάγου.
Είναι πιο αποτελεσματικό να 'σαι ακίνητος και να περιμένεις τη φώκια,
επειδή δεν χρησιμοποιείς καθόλου ενέργεια.
Μπορούν ξαπλώνουν σε μια τρύπα και να κοιμούνται,
ελπίζοντας ότι η φώκια θα βγει από την τρύπα
και ότι θα ξυπνήσουν αρκετά γρήγορα για να...
Για να την πιάσουν.
Αλλά ο πάγος της θάλασσας είναι ένα πολύ ευμετάβλητο περιβάλλον για να δουλέψουμε.
Είναι μια πλατφόρμα
όπου δουλεύουμε κάθε μέρα με τις αρκούδες.
Αυτό δεν σημαίνει ότι ο πάγος είναι ο ίδιος κάθε μέρα.
Το υπέροχο όχημα μας, το δίπλα-δίπλα,
είναι βαθιά στο χιόνι και το νερό, και δεν μπορούμε να βγούμε.
Νομίζω ότι έχουμε κολλήσει μέσα σε λιμνάζοντα νερά.
Υπάρχει παχύς πάγος από κάτω και εδώ είναι μεγάλος όγκος νερού.
Και μετά άλλο ένα παχύ στρώμα χιονιού πάνω από αυτό.
Γι' αυτό ανυπομονώ να δω πώς θα βγούμε από εδώ.
Στη 1:00 π.μ. φτάνει επιτέλους η βοήθεια.
Η ταχύτητα που οι συνθήκες μπορούν να αλλάξουν εδώ
πάντα το έκανε δύσκολο μέρος για εργασία.
Αλλά οι αλλαγές τώρα γίνονται πιο δραστικές από ποτέ.
Η μέση θερμοκρασία του Σβάλμπαρντ είναι τέσσερις βαθμούς Κελσίου θερμότερη
από ό,τι πριν από 50 χρόνια.
Εδώ στο Σβάλμπαρντ, έχουμε δει
ότι η φορά του ανέμου ή τα μετεωρολογικά συστήματα, έχουν αλλάξει κάπως.
Αυτό έχει τεράστια επίδραση στα είδη των αέριων μαζών
που περνούν από Σβάλμπαρντ.
Αυτό θα αλλάξει τη θερμοκρασία εδώ πάνω εντελώς ή υπερβολικά
σε πολύ σύντομο χρονικό διάστημα.
Οπότε μπορεί να αλλάξει 30 βαθμούς μέσα σε λίγες μέρες.
Αισθάνομαι κάπως ηλίθιος σήμερα, επειδή
ζήτησα από το γραφείο να στείλει τα σούπερ ζεστά ρούχα Canada Goose
και ο καιρός είναι ζεστός.
Είναι η πιο ζεστή μέρα που είχαμε από τότε που ήρθαμε εδώ.
Από τους μείον 35 βαθμούς που είχαμε την περασμένη εβδομάδα,
δεν ξέρω τι έχουμε εδώ τώρα, αλλά μάλλον
είναι μόλις κάτω από το μηδέν.
Παντού βλέπεις μόνο λευκό. Με το ζόρι βλέπεις πού πας.
Και καθώς τους χτυπάει το χιόνι,
η χαμηλή ορατότητα γίνεται πρόβλημα για τον Ρολφ.
Δεν ξέρω τι μπορούμε να κινηματογραφήσουμε.
Έχουμε συνθήκες του απόλυτου λευκού.
Δεν έχουμε πρόσβαση σε αρκούδες.
Το περιβάλλον είναι εντελώς απρόβλεπτο,
αλλάζει συνεχώς και δεν αλλάζει προς το καλύτερο.
Χρειαζόμαστε μερικές ψυχρότερες θερμοκρασίες.
Με ψυχρότερες θερμοκρασίες, θα έχουμε γαλάζιο, καθαρό ουρανό
και καλύτερο, σταθερό καιρό.
Η δουλειά με πολικές αρκούδες είναι ένα καλειδοσκόπιο συναισθημάτων
επειδή είναι τόσο δύσκολο.
Όμως νομίζω ότι αυτό σου επιτρέπει να αντέξεις
όταν δουλεύεις με πολικές αρκούδες,
επειδή ξέρεις ότι η μαγεία μπορεί να συμβεί.
Είχαμε κάποιες αναφορές για δύο αρκούδες όχι πολύ μακριά από εμάς.
Και τις βρήκαμε τώρα.
Το θέμα είναι ότι κοιμούνται πάρα πολύ.
Η αλήθεια είναι ότι οι πολικές αρκούδες δεν είναι πάντα τόσο διασκεδαστικές.
Η κινηματογράφηση μπορεί να είναι πολύ αργή.
Άλλαξε θέση.
Την τράβηξες όταν κούνησε το κεφάλι της,
από εκείνη τη θέση σε εκείνη τη θέση;
Ο Ρολφ δεν βαριέται ποτέ.
Εδώ τον βλέπετε πολύ ενθουσιασμένο.
Επιτέλους, η υπομονή τους αποδίδει.
Ο αεροκινηματογραφιστής Φλόριαν Λεντού
ανεβάζει το ντρον για ένα εκπληκτικό επιπλέον πλάνο.
Το φως είναι εκπληκτικό.
Τώρα έχουμε τον ήλιο του μεσονυκτίου, και είναι όλα κόκκινα όλη τη νύχτα.
Είναι πολύ εντυπωσιακό.
Αυτό μου αρέσει στην Αρκτική.
Από τώρα μέχρι το τέλος του καλοκαιριού, ο ήλιος δεν δύει ποτέ.
Με το 24ωρο φως της ημέρας το συνεργείο κινηματογραφεί όλο το εικοσιτετράωρο.
Κάθε πολική αρκούδα έχει άλλη προσωπικότητα.
Ποτέ δεν ξέρεις τι πρόκειται να συμβεί.
Αν όμως έχεις δύο αρκούδες, είναι ο απόλυτος ενθουσιασμός.
Κοίτα εκεί.
Αυτοί οι δύο αγαπιούνται.
Βρήκαν την τέλεια λίμνη και απλώς τρέχουν γύρω και γλιστρούν.
Διασκεδάζουν πάρα πολύ.
Απλώς παίζουν. Απλώς σπάζουν τον πάγο.
Αυτό είναι εκπληκτικό.
Η μια αρκούδα κολυμπάει κάτω από τον πάγο,
και η άλλη τρέχει πάνω από τον πάγο
και σπάει το σημείο που βρίσκεται η άλλη.
Είναι πραγματικά ξεκαρδιστικό.
Είμαστε οι πιο τυχεροί άνθρωποι στον πλανήτη που το ζούμε αυτό.
Δεν έχω ξαναδεί δύο αρκούδες τόσο ευτυχισμένες μαζί.
Κοίτα εκεί.
Προσπαθούν να σηκωθούν στα πίσω πόδια τους και να παλέψουν,
αλλά τα πίσω πόδια τους γλιστρούν και απλώς πέφτουν.
Στην ομορφιά της στιγμής,
θα ήταν εύκολο να ξεχάσουν ότι αυτά είναι επικίνδυνα αρπακτικά.
Όταν κινηματογραφείς πολικές αρκούδες, πρέπει να παραμένεις ασφαλής.
Έτσι, ενώ ως εικονολήπτης θέλεις να είναι όσο το δυνατόν πιο κοντά,
ορισμένες φορές συνειδητοποιείς ότι η αρκούδα μας βλέπει ως θηράματα.
Ρολφ. Ρολφ, έλα πίσω.
Μια αρκούδα είναι πιο γρήγορη από εμάς.
Για να δουλέψεις με ασφάλεια με τις αρκούδες
πρέπει να τρέξεις πιο γρήγορα από τις αρκούδες
αν αποφασίσουν να έρθουν πολύ κοντά σου.
Ευτυχώς, δεν είναι απαραίτητη μια γρήγορη φυγή.
Οι αρκούδες ενδιαφέρονται πιο πολύ η μία για την άλλη, όχι για το συνεργείο.
Τις επόμενες δύο εβδομάδες, ο Ρολφ κι ο Όσκαρ παρακολουθούν τη θηλυκή.
Δημιούργησε έναν ιδιαίτερο δεσμό με έναν μεγαλύτερο, ογκωδέστερο αρσενικό.
Οφείλω να παραδεχτώ ότι πιστεύω πως οι πολικές αρκούδες είναι ρομαντικές.
Παίρνουν τον χρόνο τους, είναι αργές,
φαίνεται ότι θέλουν να γνωριστούν καλύτερα, βήμα προς βήμα.
Νομίζω ότι είναι όμορφο πράγμα να το παρατηρείς.
Αυτό που ουσιαστικά μόλις παρακολουθήσαμε είναι
να δημιουργείται μια νέα γενιά πολικών αρκούδων
και αυτό είναι όμορφο νέο, πιστεύω.
Είναι μια απίστευτη σκηνή που πρέπει να καταγράψεις.
Ήρθε η ώρα για το συνεργείο να ανανεώσουν τις προσπάθειές τους
για να βρουν τη μητέρα και τα μικρά πίσω στον πάγο της θάλασσας.
Πάει πολύ καλά.
Απέχουμε ένα χιλιόμετρο από τη θάλασσα.
Υπάρχει μια αρκούδα μπροστά από τον παγετώνα.
Ωραίες συνθήκες.
Όμως, δυστυχώς, το όχημά μας χάλασε.
Χωρίς εξαρτήματα, αυτό το θαύμα της σύγχρονης μηχανικής είναι άχρηστο.
Ευτυχώς, ο Όσκαρ έχει ακόμα ένα σετ σε ετοιμότητα.
Ένα στρατιωτικό όχημα της δεκαετίας του '80 γνωστό ως Bandvagn ή BV.
Κάθε μέρα, όλο προβλήματα.
Τίποτε άλλο από προβλήματα.
Το δίπλα-δίπλα ρυμουλκείται στον καταυλισμό κι επιστρέφει το Bandvagn,
ως το νέο όχημα γυρισμάτων.
Εντάξει. Η στιγμή της αλήθειας.
Ας δούμε τώρα αν αυτό λειτουργεί.
Και λειτουργεί.
Οι κάμερες επιστρέφουν στη δράση.
Αλλά το BV ζυγίζει πάνω από πέντε τόνους όταν είναι πλήρως φορτωμένο.
Παίρνουμε ένα ρίσκο.
Θα το οδηγήσουμε στον πάγο.
-Είναι βαρύ όχημα. Ναι. -Πάντα υπάρχει κίνδυνος.
-Ηρέμησε, απλώς χαλαρώνουμε. -Θα ξεκινήσω κατευθείαν.
Να θυμάσαι ότι έχεις αυτό για το στρες.
Δίπλα-δίπλα στον πάγο, Bandvagn στον πάγο.
-Χρησιμοποίησε το μπαλάκι του στρες. -Ευχαριστώ.
Αυτό το μηχάνημα δεν έχει χώρο για τα πόδια.
Είναι σαν να πετάς με φτηνή αεροπορική εταιρεία.
Ο καφές δεν είναι καλός, ο χώρος των ποδιών είναι μικρός
και δεν ξέρεις αν θα φτάσεις στον προορισμό σου με ασφάλεια.
Οι ζεστές θερμοκρασίες αρχίζουν να λιώνουν τον θαλάσσιο πάγο,
γι' αυτό η ομάδα πρέπει να παρακολουθεί το πάχος του προσεκτικά.
Ο πάγος εδώ είναι λίγο λεπτότερος από ό,τι νωρίτερα.
Είμαστε τώρα μεταξύ 60 και 70 εκατοστών πάγου.
Φαίνεται ακόμα αρκετά ασφαλής.
Αλλά το συνεργείο εξακολουθεί να αισθάνεται νευρικό.
Είναι ενδιαφέρον συναίσθημα διότι όταν βρισκόμαστε σε λιμνάζοντα νερά,
το μπροστινό μέρος κατεβαίνει.
-Σου αρέσει, Έρικα; -Όχι, δεν μου αρέσει.
Το ρίσκο τους αποδίδει όταν εντοπίζουν μια οικογένεια.
Θα σταματήσω λίγο εδώ, Έρικα, για να τις αφήσουμε να μας συνηθίσουν.
Έχουμε μια οικογένεια αρκούδων εδώ. Έχουμε μια μητέρα και δύο μικρά.
Το μέγεθός τους δείχνει ότι αυτά είναι περσινά μικρά,
περίπου 16 μηνών.
Αποφάσισαν να έρθουν σε μας και να μας περιεργαστούν.
Όντας μεγαλύτερα, είναι πολύ πιο σίγουρα από ό,τι θα ήταν τα φετινά μικρά.
Τα μικρά εξακολουθούν να εξαρτώνται από τη μαμά τους
καθώς υπάρχουν πάρα πολλά να μάθουν ώστε να επιβιώσουν εδώ έξω.
Ανησυχώ πολύ ότι θα κατευθυνθούν προς τη λάθος κατεύθυνση.
Επειδή δεν μπορούμε να πάμε όπου θέλουμε με αυτό το μηχάνημα.
Πρέπει να είμαστε σε στέρεο πάγο
και πρέπει να έχουμε καλές συνθήκες πάγου και χιονιού.
Σταμάτα να το κάνεις αυτό. Με φρικάρεις.
Μου είπες να μην είμαι νευρική επειδή σε κάνει νευρικό,
και κάνω ό,τι μπορώ για να μην είμαι νευρική,
-οπότε σταμάτα να είσαι... -Νευρικός.
...νευρικός.
Το έδαφος γίνεται όλο και πιο υγρό,
και δεν νομίζω ότι πρέπει προχωρήσουμε.
Πιστεύω ότι μπορούμε κάλλιστα να σταματήσουμε για σήμερα.
Περνάμε πολύ χρόνο εδώ έξω.
Έτσι, με τον καιρό, βλέπεις πώς αλλάζει ο πάγος.
Καθώς κάθεσαι εδώ, βλέπεις μεγάλα κομμάτια πάγου να φεύγουν,
και να εξαφανίζονται στον ανοιχτό ωκεανό.
Βλέπουμε ότι ο χώρος εργασίας μας έχει μειωθεί
ίσως κατά 60-70% ήδη.
Είμαστε πιο περιορισμένοι και έχουμε μικρότερες περιοχές
όπου μπορούμε να δουλέψουμε με τις αρκούδες.
Η αλλαγή που παρατηρήσαμε στον κύκλο της κάλυψης θαλάσσιου πάγου στο Σβάλμπαρντ
είναι ότι η κάλυψη του θαλάσσιου πάγου έρχεται αργότερα τον χειμώνα,
και επίσης εξαφανίζεται νωρίτερα την άνοιξη.
Έτσι, η θερινή περίοδος έχει κάπως μεγαλώσει
χωρίς θαλάσσιο πάγο, και η εποχή των θαλάσσιων πάγων έχει μικρύνει.
Δουλεύεις ήδη με ένα δύσκολο είδος.
Και τώρα, κάθε χρόνο, θα γίνεται ακόμα πιο δύσκολο
επειδή ο κόσμος εκεί πάνω στις πολικές περιοχές αλλάζει γρήγορα.
Μόλις κατέβασα την τελευταία πρόγνωση καιρού
και φαίνεται ότι θα μας χτυπήσουν άνεμοι με ταχύτητα 20 μέτρων ανά δευτερόλεπτο.
Θα είναι πάρα πολύ άσχημα.
Το συνεργείο ξυπνά με θυελλώδεις ανέμους και ορατότητα σχεδόν μηδέν.
Είναι εξαιρετικά απογοητευτικό διότι θέλουμε μόνο
να βγούμε στον πάγο, να δουλέψουμε και να γυρίσουμε μια ταινία.
Αλλά προς το παρόν, ο καιρός είναι πολύ θυελλώδης για να δουλέψουμε.
Είναι πολύ σημαντικό για την ιστορία μας να βρούμε μητέρες με μωρά.
Πρέπει να ψάξουμε μια τεράστια περιοχή,
και να ανιχνεύσουμε τα βουνά και τον πάγο της θάλασσας.
Είναι μια πολύ κακή συγκυρία να έχουμε αυτόν τον καιρό αυτήν τη στιγμή.
Το συνεργείο εργάζεται σκληρά για να καθαρίζει το χιόνι,
στα μονοπάτια μεταξύ των καμπίνων.
Είναι μια ατέλειωτη ιστορία. Χιόνι, χιόνι, χιόνι.
Επίσης, πρέπει να λιώνουν χιόνι για να το χρησιμοποιούν στον καταυλισμό.
Σαράντα έλκηθρα γεμάτα την ημέρα.
Λιώνουμε το χιόνι σε αυτό το ηλεκτρικό κουτί,
στη συνέχεια το νερό περνάει από δύο φίλτρα νερού
καταλήγει στη δεξαμενή γλυκού νερού,
και έτσι λειτουργούν οι νεροχύτες, τα πλυντήρια πιάτων,
τα ντους και τα πάντα.
Η ζωή στον καταυλισμό είναι ωραία και άνετη,
αλλά δεν έχεις και πολλά να κάνεις εδώ.
Όταν είσαι μήνες εκεί έξω,
ορισμένες φορές χρειάζεσαι τρόπο για να απελευθερώνεις την πίεση.
Και υπάρχουν πολλοί τρόποι για να το καταφέρεις αυτό.
-Αναμέτρηση. -Κάτω το κεφάλι.
-Να χρησιμοποιώ τα χέρια; -Δεν επιτρέπεται.
Και ένα νέο παγκόσμιο ρεκόρ!
Βαρέθηκαν την αναμονή.
Το συνεργείο βγαίνει για να βρει αρκούδες.
Αλλά είναι ακόμα απίστευτα δύσκολο για να δεις οτιδήποτε.
Και είναι το ίδιο δύσκολο να κυκλοφορήσεις.
Μόλις το συνεργείο φτάνει σε ύψωμα, οι χειρότεροι φόβοι υλοποιούνται.
Έχουμε τη θέα της ακτής και είναι μια μικρή καταστροφή.
Μετά από μια εβδομάδα καταιγίδων, ο πάγος έχει σπάσει εντελώς.
Για να είμαι ειλικρινής, δεν ξέρουμε πώς να λειτουργήσουμε στον πάγο πια.
Υψηλές θερμοκρασίες αραίωσαν και αποδυνάμωσαν τον θαλάσσιο πάγο,
έτσι ο άνεμος και τα κύματα της καταιγίδας μπόρεσαν να τον καταστρέψουν εντελώς.
Αν συγκρίνουμε το σήμερα με 50, 100 χρόνια πριν, όταν ζούσαν εδώ κυνηγοί,
οι συνθήκες πάγου είναι εντελώς διαφορετικές.
Ίσως είχαν ενάμιση μέτρο, δύο μέτρα πάγου έξω
σε αυτό το ίδιο φιόρδ,
αλλά ο πάγος δεν θα επηρεαζόταν όπως τώρα από αυτές τις καταιγίδες.
Πιστεύω ότι εδώ πραγματικά γινόμαστε μάρτυρες
της τεράστιας αλλαγής στο περιβάλλον.
Είναι ακόμα Απρίλιος.
Ο πάγος χάθηκε και το συνεργείο πρέπει να φύγει από τον χειμερινό καταυλισμό
έξι εβδομάδες νωρίτερα.
Για να είμαι ειλικρινής, δεν θέλω να φύγω από αυτό το μέρος. Το λατρεύω.
Αλλά δεν βρήκαμε μικρά της χρονιάς και πρέπει να προχωρήσουμε,
και πρέπει να βρούμε...
Να προσπαθήσουμε να βρούμε αλλού τα μικρά.
Ήρθε η ώρα να φύγουμε.
Πάμε.
Η ομάδα κατευθύνεται δυτικά,
προς μια πιθανή θέση των μικρών της χρονιάς.
Είναι ένα ταξίδι 10 ωρών μέσα από τη δύσκολη περιοχή του Σβάλμπαρντ.
Αφήνουν την ασφάλεια του καταυλισμού πολύ πίσω,
και το πρώτο πράγμα που πρέπει να βρουν είναι καταφύγιο.
ΠΥΡΑΜΙΝΤΕΝ
Μια παλιά πόλη εξόρυξης άνθρακα που κάποτε ανήκε στη Σοβιετική Ένωση,
το Πυραμίντεν ήταν σπίτι για περισσότερα από 1.000 άτομα,
αλλά τη δεκαετία του '90, η εξόρυξη σταμάτησε και όλοι έφυγαν.
Το συνεργείο βρίσκει μια νέα βάση,
αλλά δεν εντυπωσιάζονται από τους νέους γείτονές τους,
τους τριδαχτυλόγλαρους.
Τουλάχιστον έχουμε πολλά πουλιά εδώ.
Αγαπώ τους τριδαχτυλόγλαρους.
Ξυπνάς από τον πεντάωρο ύπνο σου. Τριφασαριόζοι, τριφασαριόζοι.
-Νέο όνομα, τριφασαριόζοι. -Τριφασαριόζοι.
Λαβαίνουμε επιτέλους μια αναφορά
ότι μια οικογένεια αρκούδων εντοπίστηκε στο σύστημα των φιόρδ ανατολικά.
Έχουμε λίγο χρόνο για να ανιχνεύσουμε και ίσως να βρούμε την οικογένεια,
αλλά υπάρχουν πολλές ενδείξεις που μας λένε
ότι αξίζει να πάμε εκεί.
Η περιοχή είναι προσβάσιμη μόνο με σκάφος,
οπότε η ομάδα φορτώνει και αναχωρεί.
ΜΑΪΟΣ
-Να μια αρκούδα. -Τι;
Να μια αρκούδα.
Πού είναι η αρκούδα;
Ναι, τη βλέπω. Τη βλέπω.
Βλέπεις τα μικρά στα δεξιά;
-Αυτά είναι. -Ναι, δύο μικρά.
Επιτέλους, τα μικρά της φετινής χρονιάς, που το συνεργείο μόχθησε τόσο για να βρει.
-Ναι, το βλέπω. -Εκεί είναι.
-Αυτά είναι; -Ναι.
-Βλέπεις τα μικρά, ναι; -Ναι. Εκεί.
Και φαίνονται χαρούμενα.
Οι τεράστιες πατούσες τους επιτρέπουν να περπατάνε στον λεπτό, εύθραυστο πάγο.
Αλλά ο πάγος δεν είναι αρκετά δυνατός για να κρατήσει το συνεργείο.
Έτσι ο Φλόριαν αναλαμβάνει να τραβήξει τις λήψεις με το ντρον.
Και τα δύο μικρά.
Ναι, τα τράβηξα. Εντάξει.
Είναι πολύ συναρπαστικό.
Είναι σε μια παγονησίδα. Είναι σούπερ κουλ.
Έχω την αντανάκλαση του σώματός της μέσα στο νερό.
Η ικανότητά τους να κολυμπούν είναι καλύτερη από ό,τι νομίζαμε.
Στο Ινστιτούτο Πολικών Μελετών, έχουμε δεδομένα που μας έδειξαν
ότι κολυμπούν εκατοντάδες χιλιόμετρα χωρίς να αναπαύονται.
Όμως δαπανούν πάρα πολλή ενέργεια όταν κολυμπούν τόσο πολύ
αντί να περπατήσουν.
Οι πολικές αρκούδες κολυμπούν με τα μπροστινά πόδια τους,
και τα πίσω πόδια τα τεντώνουν προς τα έξω.
Τα μικρά της χρονιάς, προφανώς δεν έχουν την ενέργεια
να κολυμπήσουν όσο μια ενήλικη αρκούδα, και έτσι κρατιούνται από τα πίσω πόδια
και αρπάζουν με τα νύχια τη γούνα
και κρατούν ξύπνια τη μητέρα.
Όσο πιο πολύ είναι στο νερό, τόσο κρυώνουν,
και δεν μπορούν να μείνουν πολύ στο νερό.
Φυσικά, με λιγότερο πάγο,
οι αποστάσεις μεταξύ παγονησίδων θα είναι μεγαλύτερες,
και τα μικρά θα πρέπει να μένουν περισσότερο χρόνο στο νερό.
Αυτή η μητέρα είναι πολύ καλή κυνηγός,
αφού είναι καλοθρεμμένη και τα μικρά της είναι τόσο δραστήρια.
Είναι πολύ εντυπωσιακό.
Φαίνονται να είναι σε πολύ καλή κατάσταση και είναι πολύ ωραίο να το βλέπεις.
Είναι μια καταπληκτική πρώτη συνάντηση, αλλά το γύρισμα των πλάνων από το έδαφος
δεν θα είναι εύκολο.
Τώρα το ερώτημα είναι πώς θα φτάσουμε στις αρκούδες
αφού ο πάγος είναι τόσο λιωμένος εδώ.
Έχουμε κι άλλη πρόκληση μπροστά μας.
Η ομάδα πρέπει να βρει πιο παχύ πάγο.
Ο Ρολφ και ο Όσκαρ βγαίνουν με τα σκι για αναγνώριση της περιοχής.
Αλλά όσο λείπουν, η μητέρα και τα μικρά επιστρέφουν στο Πυραμίντεν,
όπου τις τραβάει το συνεργείο με το ντρον.
Τα μικρά είναι ήδη γεμάτα αυτοπεποίθηση και περιέργεια,
απαραίτητες ιδιότητες για ένα ζώο που πρέπει να ερευνήσει
κάθε πιθανή πηγή τροφής αν θέλει να επιβιώσει.
Και έχουν έρθει εδώ για το φαγητό,
ένα παλιό πτώμα φώκιας.
Μόνο αποφάγια έχουν μείνει.
Αλλά η μαμά θα μπορούσε να το μυρίσει έως και 30 χιλιόμετρα μακριά.
Είναι απίστευτη τύχη να τραβήξει κανείς τέτοια μοναδικά και κοντινά πλάνα.
Αλλά για τον Ρολφ και τον Όσκαρ εξακολουθεί να είναι σκληρό
ότι τους ξέφυγαν τα μικρά.
Και θα είναι πρόκληση να τα ξαναβρούν.
Οι αρκούδες μας αποφάσισαν να κινηθούν μακριά από αυτό το φιόρδ.
Βρίσκονται σε περιοχή όπου δεν μπορούμε να τις ακολουθήσουμε με μοτοέλκηθρα,
ούτε με σκι,
και δεν ξέρουμε πού πηγαίνουν.
Οπότε αυτό μπορεί να είναι το...
Το τέλος του ανοιξιάτικου γυρίσματός μας με μοτοέλκηθρα.
ΙΟΥΝΙΟΣ
Μόνο με μεγαλύτερο σκάφος μπορούμε να έχουμε πρόσβαση σε γερές παγονησίδες.
Σημαντικά ενισχυμένο για να αντέξει τον πάγο.
Στελεχώνεται με μεγαλύτερο συνεργείο.
Και το κυβερνάει ένας καπετάνιος εξειδικευμένος στον πάγο.
Για να κινηματογραφήσεις αρκούδες, πρέπει να τις βρεις,
και εδώ πάνω στο παρατηρητήριο, κατά τη γνώμη μου,
είναι η καλύτερη θέση για να τα βρεις, επειδή έχεις θέα 360 μοιρών.
Κι αν λάβουμε υπόψη ότι είμαστε στη μέση του ωκεανού,
και βρίσκουμε τις αρκούδες στον πάγο στη μέση του πουθενά,
είναι κάπως απίστευτο.
Δεν ξέρω πώς μπορούν επιβιώνουν εδώ, αλλά το καταφέρνουν.
Είναι η καλύτερη θέση για να εντοπίζεις αρκούδες,
αλλά υπάρχει πολύ καλός λόγος που κανείς άλλος δεν ανεβαίνει εκεί.
Για άτομο που ενδεχομένως παθαίνει ναυτία, δεν είναι καλή δουλειά.
Ανακατεύομαι πολύ.
Δεν ανακατευόμουν πριν ανέβω στο παρατηρητήριο.
Τώρα ανακατεύομαι ξανά πολύ.
Αυτό είναι... Είναι βάναυσο. Είναι απολύτως βάναυσο.
Τώρα που ήρθε το καλοκαίρι, η ομάδα προσθέτει άλλο ένα πρόβλημα στη λίστα.
Η ομίχλη κάνει μια τυπική εμφάνιση στο Σβάλμπαρντ.
ΤΖΕΦ ΓΟΥΙΛΣΟΝ ΣΚΗΝΟΘΕΤΗΣ
Μας σκέπασε και έχουμε περίπου 50 μέτρα ορατότητα.
Αλλά το θετικό είναι ότι τις τελευταίες 24 ώρες
έχουμε δει τέσσερις αρκούδες.
Έτσι, δύο μέρες τα πράγματα πάνε καλά,
εκτός από την ομίχλη.
Έρχεται και φεύγει.
ΜΠΓΙΟΡΝ ΚΒΕΡΝΜΟ ΚΑΠΕΤΑΝΙΟΣ
-Πότε θα φύγει; -Δεν ξέρω. Αν πας για ύπνο.
Ψυχρός αέρας πάνω από ζεστό νερό είναι η τέλεια συνταγή για ομίχλη.
Και ενώ η ομίχλη ήταν πάντα ένα πρόβλημα εδώ,
οι υψηλότερες θερμοκρασίες επιδεινώνουν τα πράγματα.
Καταγράψαμε μόλις πριν από δύο ημέρες,
τις υψηλότερες θερμοκρασίες στο Σβάλμπαρντ...
ΤΟΜ ΦΟΡΜΑΝ ΕΠΙΚΕΦΑΛΗΣ ΥΛΙΚΟΤΕΧΝΙΚΗΣ ΥΠΟΣΤΗΡΙΞΗΣ
21,7 βαθμοί στο Λονγκιαρμπίεν.
Όλο και περισσότερες μέρες γυρισμάτων χάνονται στην καλοκαιρινή ομίχλη
σε σύγκριση με 10 χρόνια πριν
αφού έχουμε πολύ υψηλότερες θερμοκρασίες,
που μας δίνουν εξαιρετικά ομιχλώδεις ημέρες.
Πολύ περισσότερη ομίχλη τα τελευταία χρόνια από ό,τι έχουμε συνηθίσει.
Η μειωμένη ορατότητα κάνει πολύ πιο δύσκολο τον εντοπισμό αρκούδων,
και το ταξίδι πιο επικίνδυνο.
-Κοίτα αυτό το παγόβουνο. -Τέλειο.
Αυτό δεν είναι κάτι
που θέλουμε να συναντήσουμε με ταχύτητα εννέα κόμβων, έτσι;
Το μόνο μέλος της ομάδας μας απολύτως απαραίτητο είναι ο καπετάνιος,
επειδή η πλεύση σε θαλάσσιο πάγο και πυκνή ομίχλη
είναι μια ικανότητα που κανείς μας δεν έχει.
Πρέπει να τα έχεις ξαναδεί όλα για να τα περάσεις με ασφάλεια.
Συναντάς ένα υπέροχο είδος λεπτού πάγου ενός έτους,
που είναι εύκολο να σπάσεις με ένα πλοίο σαν αυτό,
αλλά αν μπεις στο πιο παχύ πολυετή πάγο που είναι πολύ πυκνός,
μπορεί να σταματήσει αυτό το πλοίο και δεν θα ήταν καλό.
Το συνεργείο κατευθύνεται βόρεια σε αναζήτηση πιο κρύων νερών.
Και μετά από τρεις ατελείωτες βδομάδες,
επιτέλους καταφέρνουν να αφήσουν πίσω την ομίχλη.
Ο Όσκαρ ξέρει πού να πάει για στερεό πάγο αυτή την εποχή του χρόνου,
αλλά τον περιμένει ένα σοκ.
Αυτό το φιόρδ είναι ένα από τα βορειότερα στην ανατολική ακτή
του νησιού Σπιτσμπέργκεν.
Περίμενα αυτός ο πάγος να ήταν γερός πολύ περισσότερο χρόνο.
Είμαστε στις αρχές Ιουνίου
και βλέπουμε ότι ο πάγος έχει λιώσει τελείως.
Είναι ένα μέρος όπου τα 20 χρόνια που είμαι εδώ πάνω,
έρχομαι επειδή οι συνθήκες του πάγου είναι καλές
και είναι τρομακτικό να τον βλέπω λιωμένο αρχές Ιουνίου.
Το Σβάλμπαρντ έχασε τον θαλάσσιο πάγο
δύο φορές πιο γρήγορα από οπουδήποτε αλλού στην Αρκτική.
Τώρα έχουμε αρκετούς μήνες λιγότερους θαλάσσιο πάγο από ό,τι 30, 40 χρόνια πριν.
Πριν 40 χρόνια, είχαμε θαλάσσιο πάγο το μεγαλύτερο μέρος του έτους,
Σήμερα, έχουμε κατέβει σε λιγότερο από έξι μήνες τον χρόνο.
Την κλίμακα αυτής της σκέψης είναι πολύ δύσκολο να την αντιληφθεί κανείς.
Ακολουθώντας τον πάγο που υποχωρεί, το συνεργείο προχωρά προς τα βόρεια.
Για να βρουν στερεό πάγο αναγκάστηκαν να προχωρήσουν
300 χιλιόμετρα βορειότερα από ό,τι θα προχωρούσαν πριν 40 χρόνια.
Χρειάστηκαν περίπου 30 ώρες για να φτάσουμε εδώ,
αλλά καταφέραμε να φτάσουμε σε αυτό μικρό τελευταίο κομμάτι του πάγου
σε ένα βόρειο φιόρδ που ελπίζαμε ότι θα βρούμε.
Ξέρουμε ότι ο πάγος θα είναι καλύτερα πιο μέσα στο φιόρδ,
αλλά πρέπει επίσης να βρούμε μια οικογένεια,
μια οικογένεια με δύο μικρά εδώ. Αλλιώς δεν έχει νόημα.
Ώρα να βγάλουν τα μοτοέλκηθρα
ενώ ο Όσκαρ ελέγχει το πάχος του πάγου.
Μπορεί να σπάσουμε αυτό το πρώτο στρώμα νερού,
-αλλά όλα θα πάνε καλά. -Ναι.
Έχουμε πολλά που πρέπει να σκεφτούμε όταν είμαστε έξω στον καλοκαιρινό πάγο.
Πρώτα απ' όλα, ο πάγος δεν είναι σταθερός.
Σε κάποια μέρη ο πάγος είναι 60 εκατοστά, κάποιες φορές ο πάγος είναι 20 εκατοστά,
αλλού είναι μόνο 10 εκατοστά.
Και η θερμοκρασία του αέρα είναι συν βαθμούς.
Με ισχυρούς ανέμους, είναι σαν να βάζεις ένα πιστολάκι για τα μαλλιά στον πάγο.
Οι αλλαγές σε αυτό τον καλοκαιρινό πάγο συμβαίνουν πολύ γρήγορα.
Αν κάτι μας συμβεί όσο είμαστε έξω,
δεν μπορούν να βοηθήσουν από το πλοίο.
Το πλοίο δεν μπορεί να σπάσει τον πάγο για να μας σώσουν.
Πρέπει να είμαστε σε θέση να επιστρέψουμε με δικά μας μέσα.
Παρά τους κινδύνους, η ομάδα ξέρει
ότι είναι από τα τελευταία κομμάτια πάγου όπου χρησιμοποιούν τα μοτοέλκηθρά τους.
Πάντα κοιτάμε μπροστά στους παγετώνες για οικογένειες αρκούδων.
Αλλά στους χάρτες, ο παγετώνας έπρεπε να ήταν ακριβώς εδώ,
και είναι ήδη σε απόσταση ενός ή δύο χιλιομέτρων.
Οπότε είναι απλώς...
Ναι, είναι αρκετά προφανές πόσο γρήγορα υποχωρούν οι παγετώνες εδώ.
Εκεί πέρα, Ρολφ, κοίτα.
Υπάρχουν δύο κίτρινα πράγματα.
-Ναι. -Ένα μεγαλύτερο, ένα μικρότερο.
Επιτέλους, μια οικογένεια με μικρά της χρονιάς.
Βρήκαμε την οικογένεια.
Η οικογένεια είναι εκεί στην πλαγιά. Είναι τα μικρά αυτού του χειμώνα
και είμαστε πολύ ενθουσιασμένοι
που έχουμε την ευκαιρία τώρα να τα κινηματογραφήσουμε.
Αυτές οι οικογένειες τρομάζουν εύκολα,
οπότε θα πρέπει να είμαστε πολύ υπομονετικοί τώρα.
Είναι το πιο δύσκολο πράγμα να κινηματογραφήσεις μια μαμά με μικρά.
Δεν μπορείς να κρυφτείς στον πάγο από μια μαμά αρκούδα.
Πάντα θα σε βλέπει.
Αν, όμως, το κάνεις σωστά,
αν βρίσκεσαι στο σωστό μέρος την κατάλληλη στιγμή,
είναι απερίγραπτο το τι μπορείς να βιώσεις.
Καθώς ο Ρολφ τραβάει τα πλάνα για τα οποία όλοι δούλεψαν τόσο σκληρά,
τα πάντα αλλάζουν.
Έρχεται ομίχλη. Έρχεται γρήγορα.
Είναι απογοητευτικό, επειδή ξέρουμε ότι η οικογένειά μας είναι εκεί έξω,
και τώρα έρχεται η ομίχλη.
Όταν έρχεται η ομίχλη, δεν είναι καλό,
επειδή δεν μπορούμε να δούμε τις τρύπες στον πάγο.
Δεν έχουν άλλη επιλογή από το να επιστρέψουν στο σκάφος
πριν πυκνώσει η ομίχλη και δεν μπορούν να ταξιδέψουν με ασφάλεια.
Ο καιρός πάει από το κακό στο χειρότερο.
Η βροχή άρχισε και έχουμε μια αρκετά έντονη βροχόπτωση
που έχει αλλάξει εντελώς την κατάσταση στον πάγο.
Ταξιδεύουμε σε 30 εκατοστά νερού στον πάγο.
Δεν έχω ξαναδεί αλλαγές να συμβαίνουν τόσο γρήγορα.
Αυτό που συμβαίνει είναι ότι όλο αυτό το νερό κάνει τον πάγο να λιώνει,
και ουσιαστικά αποφασίσαμε ότι δεν είναι ασφαλές να είσαι στον πάγο πια.
Αυτή δεν είναι φυσιολογική βροχή για την Αρκτική, είναι κάπως τρομακτικό.
Τα μοτοέλκηθρα είναι πλέον άχρηστα,
και ο πάγος της θάλασσας διαλύεται εντελώς.
ΙΟΥΛΙΟΣ
Ώρα να αλλάξουμε ξανά το σχέδιο.
Τελικά, έχουμε τρεις αρκούδες.
Οπότε, ελπίζουμε ότι σήμερα θα είναι μια καλή μέρα χωρίς ομίχλη.
Εντάξει, φίλε.
Κατεβάζουν ένα μικρό σκάφος που ονομάζεται τέντερ,
ιδανικό για πλοήγηση στα σπασμένα κομμάτια πάγου.
Είναι συναρπαστικό.
Αποκτάς μια διαφορετική οπτική από αυτό, που είναι πιο χαμηλά
και πιο κοντά στις αρκούδες.
Και φεύγουμε.
Το σταθεροποιημένο σύστημα κάμερας τοποθετείται πάνω στο τέντερ.
ΤΖΕΪΜΙ ΜΑΚΦΕΡΣΟΝ ΚΙΝΗΜΑΤΟΓΡΑΦΙΣΤΗΣ
Με τόσες φώκιες τριγύρω,
το συνεργείο αρχίζει να ελπίζει ότι η αρκούδα μπορεί να έχει βγει κυνήγι.
Ενώ η αρκούδα μπορεί να κινηθεί γρήγορα και εύκολα στον σπασμένο πάγο,
η ομάδα δεν μπορεί και σύντομα μένουν πίσω.
Ο πάγος αρχίζει να γίνεται λίγο πιο παχύς εδώ,
και αρχίζουμε να δυσκολευόμαστε να ακολουθούμε την αρκούδα. Έτοιμος.
Τομ, μην πας πολύ κοντά. Θα σου κολλήσει κανένα κομμάτι πάγου
κάτω από το σκάφος.
Όχι!
Αν σταματήσουν, θα έχουν πρόβλημα.
Επιτέλους βάζουμε τον Τζέιμι να κάνει σκληρή δουλειά.
Σοβαρά, έχουν κολλήσει τελείως.
Ναι, συνέχισε να προχωράς.
Πάει πολύ καλά. Ναι, κάνεις πολύ καλή δουλειά.
Η ομάδα τελικά καταφέρνει να ελευθερωθεί
και προλαβαίνει και πάλι την αρκούδα.
Εντάξει. Έχω την αρκούδα.
Βίντα.
Ακούω, Βίντα.
Βλέπεις την αρκούδα αυτήν τη στιγμή;
Ναι, είναι σε μια παγονησίδα ακριβώς μπροστά μας.
Οπότε θα μείνουμε λίγο πίσω
και θα κρατήσουμε την αρκούδα σε καλή απόσταση
μέχρι να σκεφτούμε ότι ίσως κυνηγάει.
Είδε κάτι ή μύρισε κάτι.
Με τον πάγο διαλυμένο,
μια αρκούδα δεν μπορεί πλέον να κάτσει σε μια τρύπα και να περιμένει.
Χρειάζεται διαφορετική κυνηγετική τεχνική.
Οι πολικές αρκούδες, συχνά κολυμπούν μεταξύ παγονησίδων,
όπου είναι σαν σπασμένος πάγος και πηδούν έξω από το νερό
και αρπάζουν τις φώκιες,
αλλά είναι δύσκολο για τις αρκούδες.
Οι συνθήκες έχουν αλλάξει και συχνά είναι λιγότερος ο θαλάσσιος πάγος,
και πιο ανοιχτές οι περιοχές.
Έτσι, αυτό το υδρόβιο παραμόνεμα είναι πιο σημαντικό.
Μόλις γίνει αντιληπτή η αρκούδα δεν έχει ελπίδα να προλάβει μια φώκια.
Η φώκια ξέφυγε.
Αρκούδα.
Αυτή η τεχνική βασίζεται στην απόλυτη απόκρυψη.
Πήγαινε πολύ αργά. Είναι ωραίο.
Είναι πολύ δύσκολο να προβλέψεις πού θα ανέβει.
Πιστεύεται ότι μόνο ορισμένες πολικές αρκούδες ξέρουν να κυνηγούν έτσι.
Αλλά αυτή η τεχνική μπορεί να γίνει σημαντική ικανότητα για την επιβίωση.
Η πρόβλεψη του θαλάσσιου πάγου δεν είναι καλή. Πιστεύω ότι θα χαθεί.
Έχει ήδη εξαφανιστεί στη δυτική πλευρά του Σβάλμπαρντ, σε πολλά φιόρδ,
αλλά με τη συνεχιζόμενη άνοδο της θερμοκρασίας,
ο πάγος της θάλασσας θα μειώνεται όλο και περισσότερο,
και στο τέλος δεν θα κάνει αρκετό κρύο για την παραγωγή θαλάσσιου πάγου.
Σε 30 χρόνια, ίσως γίνει πραγματικότητα ότι ο θαλάσσιος πάγος, στο Σβάλμπαρντ,
θα εξαφανιστεί.
Αν ο πάγος της θάλασσας συνεχίσει να χάνεται,
είναι πιθανό οι πολικές αρκούδες να μειωθούν κατά πολύ σε αριθμό.
ΑΥΓΟΥΣΤΟΣ
Οι πολικές αρκούδες ωθούνται στην ξηρά όλο και νωρίτερα.
Και εκεί, αυτά τα εκπληκτικά ζώα
μαθαίνουν να βρίσκουν άλλες πηγές τροφίμων.
Οι πολικές αρκούδες αλλάζουν συμπεριφορά, αρκετά γρήγορα.
Είναι περίεργες, προσπαθούν να βρουν άλλες ευκαιρίες
για να βρουν τροφή αν αλλάξουν οι συνθήκες.
Έτσι, βλέπουμε να χρησιμοποιούν περισσότερο χρόνο στην ξηρά.
Βλέπουμε να λεηλατούν περισσότερες φωλιές πουλιών.
Βλέπουμε πολύ πιο συχνά τις πολικές αρκούδες
να κυνηγούν και να σκοτώνουν ταράνδους.
Σέβομαι πολύ την ικανότητα των αρκούδων να επιβιώνουν
και είναι πολύ ωραίο να βλέπεις την ικανότητα προσαρμογής τους.
Αυτή η προσαρμοστικότητα είναι η μεγαλύτερη δύναμη της πολικής αρκούδας
στην αντιμετώπιση του μεταβαλλόμενου κλίματος μας.
Έτσι, όταν η ομάδα της Disneynature ανακαλύπτει έναν μπουφέ με λίπος,
ξέρουν ότι αξίζει να ετοιμαστούν για κινηματογράφηση.
Επειδή οι πολικές αρκούδες θα έρθουν από μακριά
για να επωφεληθούν από το πλούσιο τραπέζι.
Με 100 εκατομμύρια θερμίδες διαθέσιμες, υπάρχει τροφή για όλους.
Υπάρχει ένα τεράστιο πτώμα που είδαμε ότι ήταν φάλαινα φυσητήρας,
και νομίζω ότι μέχρι τώρα έχουν πέσει πάνω του πέντε αρκούδες
που ταυτοχρόνως κατεβάζουν την υπέροχη, νόστιμη, σάπια σάρκα φάλαινας.
Είναι ωραίο ώσπου ο άνεμος να σου φέρει τη μυρωδιά.
Αλλά, ναι, ήταν ένα καταπληκτικό πρωινό.
Κάτι που κερδίζεις όταν οι αρκούδες τρέφονται με πτώμα φάλαινας,
είναι ότι τρέφονται πολύ καλά,
και δεν χρειάζεται να συνεχίσουν να ψάχνουν για την τροφή τους,
οπότε έχουν την ευκαιρία να έρχονται σε επαφή με άλλες αρκούδες
με έναν μη επιθετικό τρόπο.
Τα περισσότερα μεγάλα αρσενικά κοιμούνται και ανέχονται ο ένας τον άλλον,
αλλά οι νεότερες αρκούδες παίζουν και μαθαίνουν ο ένας από τον άλλο,
και αυτό βοηθάει να γυρίζουμε σπουδαία πλάνα αλληλεπίδρασης.
Όλοι τράφηκαν, και τώρα παρακολουθούμε
τρεις νεαρούς να κυνηγούν ο ένας τον άλλον και να μετράνε ο ένας τον άλλον.
Δεν υπάρχει κακία σε αυτό που κάνουν.
Νομίζω ότι τώρα μαθαίνουν πώς να είναι ενήλικες αρκούδες.
Υπάρχει ένα σύνολο από μικρά που είναι στο νησί από τότε που ήρθαμε
και είναι οι πρωταγωνιστές μας.
Παίζουν, δίνουν μια μεγάλη μάχη στο νερό,
δίνουν μια μεγάλη μάχη στην ξηρά και η μαμά τους είναι πολύ καλή στο...
Νομίζω ότι τα εκπαιδεύει σε στιλ Ρόκι,
για να αντιμετωπίζουν τις αρκούδες επειδή συμμετέχει.
Αλλά, ναι, τους μαθαίνει τους ρυθμό τους.
Παίζουν πιο πολύ από κάθε άλλο ζώο που έχω συναντήσει ποτέ
σε 20 χρόνια γυρισμάτων άγριας ζωής.
Αυτές οι αρκούδες μάλλον παίζουν έξι ή επτά ώρες την ημέρα.
Ακόμα περισσότερες αρκούδες φτάνουν, πρόθυμες να συμμετάσχουν.
Αυτοί οι δύο τύποι πέφτουν κατ 'ευθείαν πάνω στα δύο μικρά μας.
Δεν φαίνονται εχθρικοί.
Οπότε, μπορεί να τους δούμε να παίζουν μεταξύ τους.
Αρχίσαμε.
Αν και απίστευτο, αποφάσισαν να πλησιάσουν και να παίξουν
με τα άλλα δύο ζευγάρια μικρών.
Δεν έχω ξαναδεί κάτι τέτοιο από κοντά.
Είναι τέσσερις αρκούδες που είναι εξαιρετικά χαλαρές μαζί μας.
Αυτό είναι πολύ ωραίο, είναι πολύ ασυνήθιστο.
Ναι!
Η κινηματογράφηση της μοναδικής στιγμής ενθουσιάζει το συνεργείο.
Αλλά με την ιστορία των μικρών ακόμα ελλιπή,
ζητούν απελπισμένα άλλη μια ευκαιρία.
Έχουμε ήλιο και φώκιες,
αλλά κανένα σημάδι από τη μητέρα και τα μικρά.
Επιτέλους, η επιμονή τους και η σκληρή δουλειά αποδίδουν.
Το πλήρωμα εντοπίζει μια μητέρα με ένα μικρό που γεννήθηκε φέτος.
Κατεβάζουν αμέσως το τέντερ,
ελπίζοντας ότι αυτή είναι η στιγμή τους.
Κατευθύνομαι προς το μέρος τους ή είναι στα δεξιά μας;
-Είναι στα δεξιά σου. -Τέλεια. Ευχαριστώ.
Προσπαθούμε να βρούμε μια οικογένεια με μικρά της χρονιάς,
και προσπαθούμε να τα βρούμε με μοτοέλκηθρα,
ανιχνεύαμε 24 ώρες, αλλά σταθήκαμε άτυχοι με την ομίχλη,
σταθήκαμε άτυχοι με τον πολύ άνεμο, τις καταιγίδες, τα πάντα.
Σήμερα, όλα δένουν,
και βρήκαμε μια οικογένεια με ένα μικρό της χρονιάς.
Περάσαμε περίπου δύο ώρες μαζί της με όμορφο φως,
σε όμορφο πάγο, τέλειες συνθήκες.
Αυτός είναι ο τρόπος που κινηματογραφείται η άγρια ζωή.
Έχεις πολλά πράγματα εναντίον σου,
και μια μέρα, τα πάντα τυχαίνει να σε ευνοούν.
Είναι το τέλειο τέλος για τα γυρίσματα της ομάδας της Disneynature.
Η εμπειρία της κινηματογράφησης των αρκούδων άλλαξαν τη ζωή μου,
και άλλαξαν τη ζωή μου προς το καλύτερο.
Το μαγικό είναι ότι έχεις την ευκαιρία σε αυτήν τη στιγμή της Ιστορίας
να καταγράψεις κάτι που οι άνθρωποι δεν έχουν ξαναδεί.
Έχοντας δει και βιώσει τις αλλαγές του Σβάλμπαρντ,
αναρωτιόμαστε τι επιφυλάσσει το μέλλον γι' αυτήν τη νεαρή οικογένεια.
Η μεγαλύτερη ανησυχία μου για τα είδη της Αρκτικής, στο μέλλον, στο Σβάλμπαρντ,
είναι ότι δεν θα προσαρμοστούν αρκετά γρήγορα στις κλιματικές αλλαγές,
οι οποίες είναι ταχύτατες.
Όταν το βλέπεις αυτό, πραγματικά αναρωτιέσαι
"Πώς επιτρέπουμε να συμβαίνει αυτό, να χάνουμε την απερίγραπτη ομορφιά;"
Αν έρθει στιγμή που αυτές οι αρκούδες
δεν θα περιπλανώνται πια στην Αρκτική, πιστεύω ότι θα χάσουμε πάρα πολλά.
Το μόνο που χρειάζεται είναι μια δέσμευση, ώστε να μπορέσουμε να το αντιστρέψουμε.
Και ο χρόνος για αυτήν τη δέσμευση είναι τώρα.
Απόδοση διαλόγων: Γιώργος Λυκούδης